**Ministru kabineta noteikumu projekta**

**„Grozījums Ministru kabineta 2010.gada 12.oktobra noteikumos Nr.954 „Kārtība, kādā profesionālā dienesta karavīram kompensē mācību izdevumus, un šo izdevumu atmaksāšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. punkta redakciju. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Pēc Aizsardzības ministrijas iniciatīvas, reaģējot uz grozījumiem Valsts un pašvaldību institūciju amatpersonu un darbinieku atlīdzības likuma 26.panta pirmajā daļā, kas tieši ietekmē Ministru kabineta 2010.gada 12.oktobra noteikumu Nr.954 „Kārtība, kādā profesionālā dienesta karavīram kompensē mācību izdevumus, un šo izdevumu atmaksāšanas kārtība” saturu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 24.maijā spēkā stājās grozījumi Valsts un pašvaldību institūciju amatpersonu un darbinieku atlīdzības likuma 26.panta pirmajā daļā, izsakot tiesību normu šādā redakcijā:"(1) Amatpersonām (darbiniekiem) var kompensēt mācību izdevumus, ja tās pēc institūcijas iniciatīvas vai savstarpējas vienošanās sekmīgi mācās valsts akreditētā augstākās izglītības iestādē vai ārvalsts mācību iestādē, kuras izdotie diplomi tiek atzīti Latvijā, lai iegūtu amata (dienesta) pienākumu izpildei nepieciešamās speciālās zināšanas. Amatpersonām (darbiniekiem) mācību izdevumu segšanai izmaksājamās kompensācijas apmēru nosaka institūcijas vadītājs. Ja izglītības iegūšana prasa amata (dienesta, darba) pienākumu pilnīgu vai daļēju pārtraukšanu uz laiku, valsts vai pašvaldības institūcija un amatpersona (darbinieks), vienojoties par mācību maksas kompensācijas piešķiršanu, vienojas arī par mēnešalgas saglabāšanu un tās nosacījumiem.".Ar šiem grozījumiem tika atcelts iepriekš tiesību normā noteiktais ierobežojums mācību izdevumu segšanai – līdz 30 procentiem no gada mācību maksas, kā arī tika noteikts, ka šāda mācību izdevumu segšanai izmaksājamās kompensācijas apmēru nosaka institūcijas vadītājs.Ministru kabineta 2010.gada 12.oktobranoteikumi Nr. 954 „Kārtība, kādā profesionālā dienesta karavīram kompensē mācību izdevumus, un šo izdevumu atmaksāšanas kārtība” (turpmāk – Noteikumi) regulē jautājumus, kas ietverti Valsts un pašvaldību institūciju amatpersonu un darbinieku atlīdzības likuma 26.panta otrās daļas deleģējumā. Lai harmonizētu un pilnveidotu Noteikumu redakciju atbilstoši Valsts un pašvaldību institūciju amatpersonu un darbinieku atlīdzības likuma 26.panta pirmajā daļā noteiktajam, ir nepieciešams veikt grozījumus Noteikumu 1.1.punktā, svītrojot atsauci uz mācību izdevumu kompensēšanas ierobežojumu 30 procentu apmērā, kas tiek nodrošināts ar izstrādāto Ministru kabineta noteikumu projektu „Grozījums Ministru kabineta 2010.gada 12.oktobra noteikumos Nr.954 „Kārtība, kādā profesionālā dienesta karavīram kompensē mācību izdevumus, un šo izdevumu atmaksāšanas kārtība” (turpmāk – Noteikumu projekts).Saskaņā ar Nacionālo bruņoto spēku likuma 13.panta pirmo daļu Nacionālo bruņoto spēku vadību īsteno Nacionālo bruņoto spēku komandieris, kas ir valsts augstākā militārā amatpersona, tādēļ Valsts un pašvaldību institūciju amatpersonu un darbinieku atlīdzības likuma 26.panta pirmās daļas kontekstā ir uzskatāma par amatpersonu, kuras kompetencē ir tiesības noteikt karavīram mācību izdevumu segšanai izmaksājamās kompensācijas apmēru, ievērojot Noteikumu 4.punktā norādītos kritērijus. Ir paredzēts, ka karavīriem mācību izdevumu segšanai izmaksājamās kompensācijas apmērs tiks noteikts ar Nacionālo bruņoto spēku komandiera rīkojuma dokumentu - pavēli par atlīdzības izmaksām Nacionālajos bruņotajos spēkos katram kalendārajam gadam, kas tiek sagatavota, ievērojot Nacionālo bruņoto spēku konkrētā gada budžeta atlīdzības fondā piešķirtos līdzekļus.Ar Noteikumu projektu saistītos izdevumus Aizsardzības ministrija nodrošinās atbilstoši tai piešķirtajiem valsts budžeta līdzekļiem budžeta programmas 22.00.00 “Nacionālie bruņotie spēki” apakšprogrammas 22.10.00 “Starptautisko operāciju un Nacionālo bruņoto spēku personālsastāva centralizētais atalgojums” finansējuma ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādājusi Aizsardzības ministrija sadarbībā ar Nacionālajiem bruņotajiem spēkiem. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Noteikumu projekts šo jomu neskar. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Izstrādājot Noteikumu projektu, nav jāveic grozījumi citos normatīvajos aktos. |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Noteikumu projektu tiks informēta sabiedrība, informāciju publicējot Aizsardzības ministrijas tīmekļa vietnē, adrese: [www.mod.gov.lv](http://www.mod.gov.lv).Pēc Noteikumu projekta izskatīšanas ministru kabineta sēdē tas būs pieejams Ministru kabineta tīmekļa vietnē, adrese: [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Noteikumu projekts netika nodots sabiedriskajai apspriešanai ņemot vērā tā specifisko regulējumu un attiecināmību tikai uz karavīru mācību izdevumu kompensāciju jautājumiem. |
| 3. | Sabiedrības līdzdalības rezultāti | Sabiedrības līdzdalības procesa nepiemērošanas dēļ netika arī saņemti iebildumi vai priekšlikumi par Noteikumu projektu. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildē netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav.  |

Aizsardzības ministrs R.Bergmanis

Mārtiņš Dātavs, 67335134

martins.datavs@mod.gov.lv